Държавен вестник, бр. 10, 2022 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  10
ПРЕЗИДЕНТ 
НА РЕПУБЛИКАТА
УКАЗ № 49
На основание чл. 98, т. 1 от Конституцията 
на Република България във връзка с чл. 463, 
ал. 5 от Изборния кодекс
П О С Т А Н О В Я В А М :
Насрочвам частичен избор за кмет на 
кметство Поляците, община Дългопол, област 
Варна, на 3 юли 2022 г.
Издаден в София на 1 февруари 2022 г.
Президент на Републиката: 
Румен Радев
Подпечатан с държавния печат.
Министър на правосъдието:
Надежда Йорданова
606
МИНИСТЕРСКИ СЪВЕТ
ПОСТАНОВЛЕНИЕ № 10
ОТ 1 ФЕВРУАРИ 2022 Г.
за изменение и допълнение на Постановление 
№ 476 на Министерския съвет от 2021 г. за одо­
бряване на допълнителни разходи по бюджета 
на Министерството на енергетиката за 2021 г.
МИНИСТЕРСКИЯТ СЪВЕТ
П О С Т А Н О В И :
§ 1. В чл. 1 се правят следните изменения 
и допълнения:
1. В ал. 1 думите „и за изпълнение на Про­
грамата за компенсиране на небитови крайни 
клиенти на електрическа енергия, одобрена 
с Решение № 739 на Министерския съвет от 
2021 г. и изменена с решения № 771 и № 885 
на Министерския съвет от 2021 г.“ се заменят 
със „за изпълнение на Програмата за компен­
сиране на небитови крайни клиенти на елек­
трическа енергия, одобрена с Решение № 739 
на Министерския съвет от 2021 г. и изменена с 
решения № 771 и № 885 на Министерския съвет 
от 2021 г. и Решение № 15 на Министерския 
съвет от 2022 г., и за изпълнение на Програмата 
за компенсиране на непредвидените разходи 
на дружествата от отрасъл ВиК за потребена 
електрическа енергия за 2021 г.“.
2. Създава се ал. 3:
„(3) Плащането на средствата по Програмата 
за компенсиране на непредвидените разходи 
на дружествата от отрасъл ВиК за потребена 
електрическа енергия за 2021 г. се извършва 
по споразумение между Министерството на 
регионалното развитие и благоустройството и 
Министерството на енергетиката.“
Преходни и заключителни разпоредби
§ 2. (1) При възникване на недостиг на сред­
ства по програмите по чл. 1, ал. 1 средствата 
се осигуряват по реда на чл. 21, ал. 1, т. 8г 
от Закона за енергетиката и се изплащат по 
реда на чл. 36б, ал. 1, т. 4 и  ал. 3 от Закона 
за енергетиката от Фонд „Сигурност на елек­
троенергийната система“.
(2) За размера на недостига за съответните 
програми по чл. 1, ал. 1 Министерството на 
енергетиката уведомява Фонд „Сигурност на 
електроенергийната система“.
§ 3. Изпълнението на постановлението се 
възлага на заместник министър-председателя 
и министър на регионалното развитие и благо­
устройството и на министъра на енергетиката.
§ 4. Постановлението влиза в сила от деня 
на обнародването му в „Държавен вестник“.
Министър-председател: 
Кирил Петков
Главен секретар на Министерския съвет: 
Красимир Божанов
564
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ОТБРАНАТА
Правилник за изменение и допълнение на 
Правилника за устройството и дейността на 
Информационния център на Министерството 
на отбраната (ДВ, бр. 23 от 2019 г.)
§ 1. В чл. 5, ал. 2 след думите „художе­
ственотворческата част“ се поставя запетая, а 
думите „и главен юрисконсулт“ се заменят с 
„главен юрисконсулт и финансов контрольор“.
§ 2. В чл. 8 т. 4, 5 и 6 се отменят.
§ 3. Създава се чл. 8а:
„Чл. 8а. Финансовият контрольор е пряко 
подчинен на директора на центъра и:
1. осъществява предварителен контрол за 
законосъобразност по чл. 13, ал. 3, т. 3 от 
Закона за финансово управление и контрол 
в публичния сектор на всички документи и 
действия, свързани с финансовата дейност в 
центъра;
2. осъществява проверки преди вземането 
на решения за поемане на задължения и из­
вършване на разход на бюджетни средства и 
изразява мнение относно законосъобразността 
на предложенията за поемане на задължения 
или извършване на разходи по ред, определен 
с вътрешни правила на директора на центъра, 
въз основа на оценка на риска и анализ на раз­
ходите и ползите и в съответствие с указанията 
на министъра на финансите.“
Заключителна разпоредба
§ 4. Правилникът влиза в сила от деня на 
обнародването му в „Държавен вестник“.
Министър:
Стефан Янев
533
ОФИЦИАЛЕН РАЗДЕЛ